Geometry Dash

Geometry Dash on RobTopGamesin eli Robert Topalan vuonna 2013 älypuhelimille julkaisema tasohyppelypeli.http://geometrydash.org/ (englanniksi) Peli on saanut paljon vaikutteita muun muassa The Impossible Game -pelistä.http://www.evanthegamer.net/post/68375364892/geometry-dash-is-like-the-impossible-game-but-on (englanniksi) 

 Pelaaminen 
vasen|pienois|Geometry Dashin yhdennentoista virallisen tason ”Clutterfunk” alku.
Geometry Dash on tasohyppelypeli, jossa pelaajan tavoitteena on väistellä eteen tulevia esteitä ja päästä taso loppuun kuolematta. Mikäli pelaaja kuolee, hän syntyy välittömästi tason alkuun uudestaan ja voi jatkaa tasoa loputtomasti uusia kertoja. Pelissä on useita pelimuotoja, ja pelaaja voi kuolla esimerkiksi erilaisiin piikkeihin ja sirkkeleihin. Käytössä on myös harjoittelutila (), jolloin tason voi läpäistä käyttämällä hyväksi tarkastuspisteitä (engl. checkpoint), joihin pelaaja syntyy kuollessaan. Harjoittelutilaa käyttämällä ei voi saada tasosta normaalisti saatavia palkintoja.

Geometry Dashista on saatavilla rajattu ilmainen versio ja kaikki RobTopin viralliset tasot sekä muita lisäominaisuuksia sisältävä maksullinen versio. Maksullisessa versiossa voi tehdä omia tasoja, joita voi julkaista nettiin muiden pelattavaksi. Taso pitää läpäistä ensin normaalissa muodossa alusta alkaen, jotta sen voi julkaista. Julkaisemisen yhteydessä voi määrittää omalle tasolleen vaikeustason.

 Musiikki 
Suomalainen tekno-artisti DJVI on säveltänyt kuusi teknon ja elektron kaltaista kappaletta, jotka esiintyvät kuudessa eri virallisessa Topalan itse luomassa tasossa.https://djvi.newgrounds.com/ (englanniksi)

 Suosio ja vastaanotto 
Geometry Dash on saanut pääsääntöisesti positiivisen vastaanoton kriitikoilta. Softpedia kehui erityisesti pelin tyyliä ja sen tuomaa haastetta. 148Apps kehui erityisesti pelin ”mahdottomuus”-nimikettä, joka tuo sille paljon uusia pelaajia. AppStoressa Geometry Dash oli toisena Top 10 maksullisen iPad pelin joukossa 2018 ja seitsemäntenä Top 10 maksullinen iPhone pelin joukossa 2018. Pelin suosio nousi räjähdysmäisesti erityisesti kesäkuussa 2014 Kanadassa, jossa siitä tuli iPadin suosituin maksullinen sovellus.

 Spin-off pelit ja muut tuotteet 
Joulukuussa 2015 RobTopGames julkaisi pelin nimeltä Geometry Dash Meltdown, jossa on kolme uutta tasoa. Kuukaudelleen vuosi myöhemmin tuli Geometry Dash World, jossa on 10 uutta (30-sekuntista) tasoa ja osa muiden pelaajien tasoista. Worldissa tosin ei voi tehdä omia tasoja, koska versio on ilmainen ja sisältää mystisen tason, The Challengen, jossa väläytettiin etukäteen 2.1-version ominaisuuksia. Myöskin joulun aikaan vuonna 2017 julkaistiin Geometry Dash SubZero, jossa oli kolme uutta tasoa.

 Lähteet 

 Aiheesta muualla 
 RobTopGamesin kotisivut
 Geometry Dash

Luokka:Vuoden 2013 videopelit
Luokka:Android-pelit
Luokka:iOS-pelit
Luokka:Windows Phone -pelit